**Ծառայության նկարագիր**

|  |  |
| --- | --- |
| Անվանում | Տրանսպորտային միջոցի գրավի իրավունքի պետական գրանցման գործընթաց։ |
| Արդյունք | Տրանսպորտային միջոցների գրավի վկայականի տրամադրում։ |
| Դիմումատու | Ֆիզիկական և իրավաբանական անձ։ |
| Ծառայության տեսակ | Ծառայությունը մատուցվում է ֆիզիկական անձի և իրավաբանական անձի կողմից կամ ներկայացուցչի միջոցով ՀՀ ՆԳՆ ոստիկանության «Ճանապարհային ոստիկանության» ծառայության հաշվառման-քննական ստորաբաժանումներ դիմելու (այցելելու, ոչ առցանց) եղանակով։ |
| Ներկայացման ենթակա տեղեկատվություն | 1. Դիմում,  2. անձը հաստատող հետևյալ փաստաթուղթ՝  ա) Հայաստանի Հանրապետության քաղաքացիների համար` անձնագիր կամ նույնականացման քարտ կամ զինվորական գրքույկ` ժամկետային պարտադիր զինվորական ծառայության մեջ գտնվող անձանց համար, Հայաստանի Հանրապետության ոստիկանության կողմից ժամանակավորապես տրվող` անձը (ինքնությունը) հաստատող փաստաթուղթ կամ ժամանակավոր վկայական, իսկ մինչև 16 տարեկան երեխաների համար` անձնագիր կամ ծննդյան վկայական,  բ) օտարերկրյա քաղաքացիների համար` օտարերկրյա պետության կամ միջազգային կազմակերպության կողմից տրված անձնագիր կամ ճամփորդական փաստաթուղթ (միջազգայնորեն ճանաչված) և Հայաստանի Հանրապետությունում օրինական բնակությունը հավաստող փաստաթուղթ` մշտական կացության քարտ կամ ժամանակավոր կացության քարտ կամ Հայաստանի Հանրապետության հատուկ անձնագիր,  գ) քաղաքացիություն չունեցող անձանց համար` օտարերկրյա պետության կողմից տրված ճամփորդական փաստաթուղթ և Հայաստանի Հանրապետությունում մշտապես բնակվող քաղաքացիություն չունեցող անձի կացության վկայական կամ Հայաստանի Հանրապետությունում օրինական բնակությունը հավաստող փաստաթուղթ` մշտական կացության քարտ կամ ժամանակավոր կացության քարտ կամ Հայաստանի Հանրապետության հատուկ անձնագիր,  դ) փախստական ճանաչված, ինչպես նաև քաղաքական ապաստանի իրավունք ստացած անձանց համար` կոնվենցիոն ճամփորդական փաստաթուղթ,  ե) ապաստան հայցողի համար` ապաստան հայցողի անձը հաստատող վկայական,  զ) ժամանակավոր պաշտպանություն ստացած փախստականի համար` ժամանակավոր պաշտպանված անձի անձը հաստատող փաստաթուղթ (ժամանակավոր ապաստանի վկայական)։ |
| Կոնտակտային տվյալներ | 1. ՀՔ և ՏՄՏՓ բաժին **(ք.Երևան, Իսակովի-9)․** 2. Երևանի ՀՔ բաժին **(ք.Երևան, Գաջեգործների-76),** [**yerevani.hgb@roadpolice.am**](mailto:yerevani.hgb@roadpolice.am)**,** 3. Կոտայքի ՀՔԲ **(Կոտայքի մարզ, գ.Նոր Գյուղ-1, շ.7/1),** [**kotayki.hgb@roadpolice.am**](mailto:kotayki.hgb@roadpolice.am), 4. Արմավիրի ՀՔԲ **(Արմավիրի մարզ, գ.Նորապատ-5, 3 նրբ.-2),** [**armaviri.hgb@roadpolice.am**](mailto:armaviri.hgb@roadpolice.am)**,** 5. Արտաշատի ՀՔԲ **(Արարատի մարզ, Մխչյան-Հովտաշեն ճանապարհ 1),** [**artashati.hgb@roadpolice.am**](mailto:artashati.hgb@roadpolice.am), 6. Աշտարակի ՀՔԲ **(ք.Աշտարակ, Ն.Աշտարակեցու-3),** [**ashtaraki.hgb@roadpolice.am**](mailto:ashtaraki.hgb@roadpolice.am), 7. Գրանցման-հաշվառման և քննական հյուսիսային կենտրոն **(ք. Գյումրի, Թբիլիսյան խճուղի, 2/14 շենք (ՀՀ ՊԵԿ հյուսիսային մաքսատան վարչության շենքում)),** [**gyumrii.hgb@roadpolice.am**](mailto:gyumrii.hgb@roadpolice.am)**,** 8. Վանաձորի ՀՔԲ **(ք.Վանաձոր, Լոռվա-1),** [**vanadzori.hgb@roadpolice.am**](mailto:vanadzori.hgb@roadpolice.am)**,** 9. Կապանի ՀՔԲ **(ք.Կապան, Գ.Արզումանյան-128բ),** [**kapani.hgb@roadpolice.am**](mailto:kapani.hgb@roadpolice.am), 10. Սևանի ՀՔԲ **(ք.Սևան, գ.Լճաշենի խաչմերուկ),** [**sevani.hgb@roadpolice.am**](mailto:sevani.hgb@roadpolice.am)**,** 11. Մարտունու ՀՔԽ **(ք. Մարտունի, Մյասնիկյան 80),** [**martunu.hgb@roadpolice.am**](mailto:martunu.hgb@roadpolice.am), 12. Իջևանի ՀՔԲ **(ք.Իջևան, Արցախյան-6),** [**ijevani.hgb@roadpolice.am**](mailto:ijevani.hgb@roadpolice.am)**,** 13. Գորիսի ՀՔԽ **(ք.Գորիս, Երևանյան խճ.-3),** [**gorisi.hgb@roadpolice.am**](mailto:gorisi.hgb@roadpolice.am), 14. Վայքի ՀՔԽ **(ք.Եղեգնաձոր, Երևանյան խճ.-2), vayki.hgb@roadpolice.am։**   **Հեռ՝ +(374) 60 838 302։** |
| Գործընթացը | 1. Ֆիզիկական և իրավաբանական անձի կողմից ՀՀ ՆԳՆ ոստիկանության «Ճանապարհային ոստիկանության» ծառայության հաշվառման-քննական ստորաբաժանման տեղակայման վայրում դիմումի ներկայացում։ 2. Տրանսպորտային միջոցների գրավի վկայականի տրամադրում։ |
| Ծառայության վճար | Տրանսպորտային միջոցի գրավի իրավունքի գրանցում՝ **2 000 ՀՀ դրամ։** |
| Վճարում | Ծառայության դիմաց վճարումը իրականացվում է ծառայությունը ստանալու համար դիմելու ժամանակ՝ անկանխիկ եղանակով։ |
| Կարգավորումներ | «Ճանապարհային երթևեկության անվտանգության ապահովման մասին» ՀՀ օրենք,  ՀՀ կառավարության 09.09.2010 թ. թիվ 1251-Ն որոշում։ |
| Բողոքարկման ընթացակարգ | Քաղաքացին կարող է իր բողոքը ներկայացնել ծառայության մատուցման արդյունքի կամ այլ ցանկացած խնդրի վերաբերյալ ստորաբաժանման քարտուղարություն անձամբ դիմում ներկայացնելով կամ առցանց եղանակով (**e-request.am** կայքի միջոցով)։ |